הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 132, 2017-07-24 12:45

רחל עזריה: צהריים טובים.

רחל עזריה: אני שמחה לפתוח את הדיון בהצעת חוק התכנון והבנייה (תיקון מס' 110 - הוראת שעה) (פיצול דירות), התשע"ז-2016, (פ/3044/20), הכנה לקריאה שנייה ושלישת – דיון רביזיה שהגשתי.

רחל עזריה: הרביזיה היא רק בנושא של הפיכת שטח שירות לשטח עיקרי.

רחל עזריה: אני מצביעה על פתיחת רביזיה.

רחל עזריה: מי בעד?

רחל עזריה: מי נגד?

רחל עזריה: אין.

רחל עזריה: מי נמנע?

רחל עזריה: אין.

רחל עזריה: בעד – פה אחד

רחל עזריה: פה אחד.

דוד ביטן: מה קרה?

<תומר רוזנר: הדיון נפתח מחדש.

רחל עזריה: הדיון נפתח בדיוק עכשיו.

רחל עזריה: הגיעו אליי כמה פניות בנושא.

רחל עזריה: ההצעה שעומדת על סדר-היום היא להגדיר או להגביל את הגודל של שטח השירות המותר, כששטח שירות יוכל להיות עד 60 מטר.

דוד ביטן: בגדול, אין לי בעיה עם זה.

דוד ביטן: אנחנו מבינים את זה.

דוד ביטן: אם יש עכשיו מרתף של 100 מטר, אז איך אתם רוצים שיחלקו את השטח?

דוד ביטן: תסבירו לי איך טכנית זה נעשה.

<תומר רוזנר: ממילא הדירה לא יכולה להיות יותר מ- 60 מטר.

רחל עזריה: לא, דירה יכולה להיות.

רחל עזריה: אין מקסימום.

דוד ביטן: איך הם יפצלו את זה?

דוד ביטן: אני לא מבין את העניין.

דוד ביטן: טכנית זה בעייתי.

דוד ביטן: מה יעשו?

דוד ביטן: יוותרו על 40 מטר?

<כרמית יוליס: למה?

<כרמית יוליס: 40 מטר ימשיכו לשרת את הדירה - - - בשימוש של מרתף.

דוד ביטן: לא, אבל את יורדת.

דוד ביטן: הרי או שיש אפשרות לכניסה חיצונית מהמרתף - אז בסדר.

דוד ביטן: יש כניסה חיצונית - סוגרים, ואז יש כניסה פנימית ל-40 מטר האחרים.

דוד ביטן: אבל אם אין והכניסה היא פנימית נכנסים מעוד דלת פנימה למטה - נניח 20 מטר למעלה ו-60 למטה – במצב הזה אי-אפשר לפצל.

דוד ביטן: זה בעיה.

<כרמית יוליס: למה?

<כרמית יוליס: עדיין הבית המקורי שהיה בעבר, הוא ישתמש ביתרת המרתף.

דוד ביטן: אבל לפעמים אין אפשרות טכנית לעשות את זה.

דוד ביטן: אז מה עושים במקרה הזה?

<תומר רוזנר: לא.

<תומר רוזנר: - - - יכולים לבקש בהקלה - - -

דוד ביטן: לא, הוא צריך תב"ע.

דוד ביטן: איזה הקלה?

דוד ביטן: הפתיחה אי-אפשר בהקלה.

רחל עזריה: לא הפתיחה, את המעבר נעשה שאפשר בהקלה.

רחל עזריה: את המעבר, את ההתאמות, כדי שאפשר יהיה להשתמש ב-40 מטר הנוספים, נניח?

רחל עזריה: נניח שני המטר?

דוד ביטן: זה בסדר.

דוד ביטן: דבר שני שלא שמתי לב אליו - - -

<כרמית יוליס: זה פשוט לא יהפוך למגורים.

<כרמית יוליס: יכול להישאר כמו שהוא.

דוד ביטן: אין לי בעיה.

דוד ביטן: אמרתי שאין לי בעיה.

רחל עזריה: לא, בסדר.

רחל עזריה: אז נעשה הקלה ב - - -

דוד ביטן: הבנתי, אתם בלחץ יותר מדי שאנשים ירחיבו.

דוד ביטן: קשה להרחיב מרתף שהוא כבר זה, או שאין מרתף אז יהרסו את הבית וישימו מרתף.

דוד ביטן: את זה הבנתי, על הפחד שלכם המוגזם.

דוד ביטן: יש רק דבר אחד שאני כן רוצה לתקן אם כבר פתחנו.

דוד ביטן: הרי אנחנו סיכמנו עם הרשויות על שליש היטל השבחה ושליש בסוף.

דוד ביטן: אבל אני כן רוצה שיהיה כתוב שאם מישהו משנה, הופך שירות לעיקרי הוא ישלם מלא.

<תומר רוזנר: אבל זה אי-אפשר - - -

דוד ביטן: למה לא?

<תומר רוזנר: על שטח שירות?

<תומר רוזנר: אוקי, בסדר.

דוד ביטן: ישלם מלא.

דוד ביטן: על הפיצול הוא לא ישלם, אבל על הפתיחה.

דוד ביטן: אחרת אנשים ינצלו ואני לא מוכן לזה -בסדר?

<כרמית יוליס: אנחנו גם כמובן מסכימים.

רחל עזריה: על שטח שירות ישלם מלא.

רחל עזריה: אנחנו יכולים לעשות את זה טכנית ברביזיה הנוכחית?

<תומר רוזנר: כן, זה על אותו נושא.

רחל עזריה: בסדר.

רחל עזריה: בבקשה, השלטון המקומי.

<שלום זינגר: חבר הכנסת ביטן, אם ישלמו מלא, מבחינתנו שיהפכו את כל שטח השירות - - -

רחל עזריה: לא, לא.

רחל עזריה: אבל יש לנו פה משרד משפטים.

רחל עזריה: אנחנו מייצרים פה הסכמות.

דוד ביטן: יש מגבלה ל-60 מטר.

דוד ביטן: זה טופל בתיקון הקודם, אז מה הבעיה?

<מירה סלומון: זו היתה הערה צינית.

דוד ביטן: לא, זה הסיפור.

דוד ביטן: אני לא רוצה שינצלו את זה למשהו.

רחל עזריה: כן, בבקשה.

<אפרת ברנד: רק אם אפשר לדייק עוד משהו נוסף בהמשך לשיח שהיה בדיון הקודם באמת שכל השיח היה על מרתפים.

<אפרת ברנד: בהמשך למה שהציג חבר הכנסת ביטן, הצורך באמת הוא כשיש מרתף שהוא חלק מהבית ואז אמר חבר הכנסת ביטן, שנכון להחיל עליו את ההסדר.

<אפרת ברנד: אנחנו ודאי לא חושבים שנכון להחיל את ההסדר על שטחי שירות אחרים כדוגמת מחסנים כי כל הרציונל שחבר הכנסת ביטן הציג היה באמת שיש משהו שמהווה חלק מהבית.

<אפרת ברנד: למעשה, הוא כאילו שימוש מגורים.

<אפרת ברנד: לקחת מחסן - - -

רחל עזריה: לא, לא – סליחה.

דוד ביטן: תומר לא מסכים.

<אפרת ברנד: ראיתי את הנוסח שנשלח לשטחי שירות באופן כללי.

<קריאה: נכון.

דוד ביטן: לא דובר.

דוד ביטן: דובר על שטחי שירות, לא רק זה.

דוד ביטן: זה מה שדובר.

דוד ביטן: הסברנו את המרתף כדוגמה.

דוד ביטן: אבל אם תומר אומר לי לא, אז לא.

דוד ביטן: אין לי מה לעשות.

רחל עזריה: תקשיבו שניה, אי-אפשר.

רחל עזריה: אני יודעת, זה - - -

<קריאה: - - - מרזב ומזגן.

דוד ביטן: מרזב ראוי למגורים?

דוד ביטן: הוא אמר: מרזב.

דוד ביטן: אמרתי: מרזב ראוי?

רחל עזריה: קודם כל, מרזב זה עילה לדיאטה.

דוד ביטן: יש בעיה.

דוד ביטן: אני מוכן לתיקון אחד קטן.

דוד ביטן: אם המחסן הוא מחוץ לבית ויש מקומות, זה לא יכול להיות.

דוד ביטן: הוא לא יכול לעשות.

<אפרת ברנד: הרבה פעמים הוא כאילו צמוד דופן לבית, אבל הוא עם כניסה נפרדת.

דוד ביטן: צמוד דופן אין בעיה - -

<אפרת ברנד: אני רוצה להסביר מה הבעיה.

דוד ביטן: - - אבל אם זה מחוץ לבית ויש מקומות אז לא.

רחל עזריה: רגע, חברים.

רחל עזריה: עכשיו ניתן לאפרת לדבר מהתחלה עד הסוף ואחר כך היועץ המשפטי יגיב.

<אפרת ברנד: אני רוצה להזכיר קצת את ההיסטוריה של החוק הזה, מאיפה הוא הגיע.

<אפרת ברנד: באו בדיונים הראשונים ואמרו: יש לנו בית - אמרה את זה גם גברתי – שהמשפחה הזדקנה.

<אפרת ברנד: נוצר בית גדול.

<אפרת ברנד: את אותו בית, את אותה יחידת דיור של מגורים, אנחנו רוצים לאפשר לעשות בה יחידת דיור נוספת.

<אפרת ברנד: זה היה הרציונל שהוצג בחוק.

<אפרת ברנד: אחר כך בא חבר הכנסת ביטן בדיון האחרון ואמר: אבל יש בו מרתף שמהווה חלק מיחידת הדיור.

<אפרת ברנד: צריך להבין שגם בהצעה של מרתף יש הרחבה של הרציונל שהוצג בהתחלה.

<אפרת ברנד: כיוון שהרציונל שהיה בהתחלה: יש פה משפחה שקטנה שהיא לא צריכה כבר את כל הבית.

<אפרת ברנד: לכן, עושים פה עוד יחידת דיור נוספת.

<אפרת ברנד: ההעמסה על התשתיות לכן היא כנראה פחותה, ההעמסה על כל המרחב.

<אפרת ברנד: כי זה לא שאת מכניסה עוד ארבע משפחות לארבע יחידות דיו,.

<אפרת ברנד: יש פה משפחה שהיא קצת כבר בצורה שונה בגלל הבית.

<אפרת ברנד: פה מה אנחנו אומרים?

<אפרת ברנד: אנחנו מאפשרים גם במרתף.

<אפרת ברנד: מה זה אומר שאנחנו מאפשרים גם במרתף?

<אפרת ברנד: יכולה אותה משפחה שהיא עדיין עם ילדים, שהיא עדיין גדולה, להמשיך ולהתגורר בדירה למעלה, ואת המרתף למטה, - -

דוד ביטן: בואי, אני אתן לך - - -

רחל עזריה: רגע, תנו לה לדבר.

<אפרת ברנד: שניה, רק לסיים את הטיעון.

<אפרת ברנד: - - ולקחת משפחה נוספת ואותה על המשפחה הקיימת שיכולה להיות משפחה עדיין עם ילדים, משפחה צעירה, משפחה שצורכת תשתיות, להכניס עוד משפחה.

<אפרת ברנד: את זה קיבלנו.

<אפרת ברנד: שמענו את הטיעון של חבר הכנסת ביטן.

<אפרת ברנד: עכשיו אנחנו רוצים לקחת את זה פעימה נוספת.

<אפרת ברנד: לא רק אם זה מרתף שכמו שאמר חבר הכנסת ביטן זה חלק מיחידת הדיור, מחסן שבכלל אין לו שום קשר ליחידת הדיור, מעולם הוא לא שימש למגורים, הוא מחסן של אחסון, גם אותו אנחנו נכניס כיחידת דיור.

רחל עזריה: מה ההבדל בין זה לבין מרתף?

<תומר רוזנר: מרתף הוא גם שטח שירות ואחסנה.

<אפרת ברנד: מדובר פה, בסופו של יום, צריך להזכיר, בהקלת חובה, בהקלה ששיקול הדעת של הרשות, של הוועדה המקומית, בלתת אותו הוא מצומצם יותר.

<אפרת ברנד: הוא מצומצם יותר מאשר ההקלה שהיא הקלת רשות שאז נבחנים באמת הצרכים, צורכי הציבור, התשתיות, מבני הציבור.

<אפרת ברנד: לכן, כאשר עושים הרחבה כזו של ההבנה התכנונית שאומרת: תכנון צריך להיות באמצעות תוכנית, צריך לראות שאנחנו לא שופכים התינוק עם המים.

<אפרת ברנד: הצעת החוק התחילה עם בית שהזדקן.

<אפרת ברנד: אחר כך בא חבר הכנסת ביטן ואמר:

<אפרת ברנד: אני מבקש להרחיב את זה גם למרתף, וזו היתה כל ההבנה בדיון הקודם.

<אפרת ברנד: עכשיו פתאום אומרים: לא.

<אפרת ברנד: גם אם יש מחסן או שטח שירות אחר שאני לא יודעת, איזושהי חניה, - -

רחל עזריה: איזה שטח שירות?

רחל עזריה: חניה - לא.

<אפרת ברנד: - - חניה סגורה שזה גם שטח שירות.

<תומר רוזנר: - - - אמרנו שלא בונים, אז אין בנייה.

<אפרת ברנד: יכולה להיות חניה שהיא סגורה, תומר.

<תומר רוזנר: אם היא סגורה, מצוין.

<תומר רוזנר: אז שיעשה - - -

דוד ביטן: חניה לא בפנים.

דוד ביטן: כן, תציין להם את זה שיהיו רגועים.

<אפרת ברנד: - - - לא חושבים שזה מצוין.

רחל עזריה: אפרת, מה הדברים שמטרידים אותך?

רחל עזריה: חניה – הבנו.

רחל עזריה: לא בפנים.

דוד ביטן: חניה לא בפנים.

<אפרת ברנד: מחסן, מחסן הוא לא חלק מיחידת הדיור.

רחל עזריה: מה ההבדל בין מחסן לבין מרתף?

דוד ביטן: תני לי רגע להסביר משהו.

רחל עזריה: רגע, שניה.

רחל עזריה: זאת אומרת, מחסן שהוא לא חלק מהיחידה.

רחל עזריה: תגידי את הרשימה של כל הדברים.

<אפרת ברנד: הדברים שעכשיו עולים בדעתי הם מחסן שאי-אפשר לראות בו חלק מיחידת הדיור.

<אפרת ברנד: לוקחים פה שטח שירות שהוקצה למחסן והופכים אותו ליחידת דיור.

רחל עזריה: אני חושבת על בית פרטי.

<אפרת ברנד: הרבה מאוד יש שהמחסן הוא צמוד דופן לבית ולא היתה הבנה של החוק הזה.

דוד ביטן: צמוד לדירה הוא לא יותר מ-15 מטר.

דוד ביטן: אני לא מבין.

דוד ביטן: תני לי רגע להסביר משהו.

רחל עזריה: וזה יהיה 45 מטר?

דוד ביטן: אין מחסנים בגודל הזה.

<אפרת ברנד: יכול מאוד להיות.

<אפרת ברנד: למה לאפשר - - -?

דוד ביטן: רבותי, אתם סתם קופצים בלי צורך.

דוד ביטן: רוב המחסנים – אמרתי שהמחסן צריך להיות פנים דירתי ולא חיצוני לדירה.

דוד ביטן: זה חייב לכתוב.

דוד ביטן: אם הוא חיצוני זה ברור שלא.

<קריאה: חיצוני זה לא פיצול, זה כאילו יחידה - - -

דוד ביטן: לא, לא.

דוד ביטן: זה לא פיצול - נכון?

דוד ביטן: אז אין בעיה.

דוד ביטן: פתרנו את זה.

דוד ביטן: רוב המחסנים הגדולים מ-15 ומעלה הם חיצונים לדירה, הם לא בתוך הדירה.

דוד ביטן: אין מחסן דירתי של 20 מטר, אין דבר כזה.

<נועה עמירב: לא, אבל יכולים לחבר את זה לדירה עם - - -

דוד ביטן: איך?

דוד ביטן: איך?

דוד ביטן: אם הוא לא מחובר אמרנו אין בנייה.

דוד ביטן: אמרנו אין בנייה.

<אפרת ברנד: אם ממילא אין מחסני גדולים אז ממילא החוק לא יחול על זה כי זה לא יפחת מ-45.

<אפרת ברנד: אבל אם יש מחסן שהוא מינימום 45 - - -

דוד ביטן: לא, רגע.

דוד ביטן: תני לי לסיים רגע.

דוד ביטן: אי-אפשר סתם להתנגד.

דוד ביטן: מכיוון שרוב המחסנים ברוב התב"עות הם 7.5 מטר צמוד דירתי, יש כאלה ישנים ישנים שנתנו עד 15 מטר, בבתים הפרטיים היום רוב התב"עות זה 7.5 עד 15 – תלוי.

דוד ביטן: זאת אומרת, אנחנו מדברים פה על דירות של 60 מטר ומעלה, 45 ומעלה.

דוד ביטן: זה חלק קטן משטח הבית שהם רוצים לפצל – זה דבר ראשון.

דוד ביטן: דבר שני, בואו ניקח דוגמה אחרת.

דוד ביטן: אמרתי שלא תמיד הכניסה תהיה חיצונית למרתף.

דוד ביטן: בוא ניקח שלוקחים 60 מטר מהמרתף אבל הוא צריך להיכנס כניסה עלית.

דוד ביטן: למה להגביל אותו שהוא ישתמש במחסן של ה-75 מטר או 15 מטר בכניסה העילית?

דוד ביטן: הוא נכנס מקומת הקרקע, יש לו דלת.

דוד ביטן: יורד למטה.

דוד ביטן: אבל הוא צריך 20 מטר למעלה כדי שאפשר יהיה שתהיה לו דירה שמתחילה למעלה ויורדת למטה למרתף.

דוד ביטן: תחשבו רגע, אתם סתם פוגעים בתכנון של הבית המפוצל.

דוד ביטן: אין לזה שום היגיון.

דוד ביטן: אין חשש כי מדובר על 7.5 מטר, ריבונו של עולם.

דוד ביטן: על 15 מטר גג.

<אפרת ברנד: לא, אם זה 7.5 מטר החוק ממילא לא יחול על זה.

<תומר רוזנר: יחול ויחול.

<אפרת ברנד: אה, אם הוא יחבר.

<קריאה: לא, חלק מהדירה - - -

דוד ביטן: אתם סתם פוגעים בתכנון פה בלי שום סיבה.

דוד ביטן: ראית, אמרת על המרתפים.

דוד ביטן: פחדת ואמרתי לך: אין לי בעיה.

דוד ביטן: אני לא נכנס לזה.

דוד ביטן: סתם נכנסת ללחץ מכלום.

רחל עזריה: אפרת, נחה דעתך?

<אפרת ברנד: לא, אנחנו מתנגדים לזה.

דוד ביטן: אבל סתם.

דוד ביטן: בואו נעשה בהסכמה, לא רוצים ללכת לרב פה.

רחל עזריה: תגידי מה.

רחל עזריה: חניה אמרנו לא.

דוד ביטן: רגע, בואו נשמע.

דוד ביטן: חניה - לא.

דוד ביטן: אני רוצה בהסכמה.

<אפרת ברנד: אני אומרת, כיוון שההבנה של החוק היתה שאם יש יחידת מרתף - -

דוד ביטן: מה התיקון שאת מוכנה ללכת?

דוד ביטן: עזבי את ההבנות עכשיו.

רחל עזריה: דוד, שניה.

<אפרת ברנד: - - יחול על מרתף, זה הבקשה שאדוני ביקש בדיון האחרון.

<אפרת ברנד: השיח היה שיח על מרתפים.

רחל עזריה: מה מפריע לך?

רחל עזריה: שזה לא מרתף אלא?

<אפרת ברנד: אלא זה מרחיב את תחולת החוק מעבר - -

רחל עזריה: מה ההבדל בין מרתף למחסן, סליחה?

<אפרת ברנד: - - שמרתף הוא חלק מיחידת הדיור.

<אפרת ברנד: ומחסן - אולי גם בראייה מאוד מאוד רחבה.

<אפרת ברנד: ושוב, גם ההבנה שמרתף ייכנס פה היא לא מובנית מאליה.

<אפרת ברנד: זה הוצע, הגענו לפשרה - בסדר.

<אפרת ברנד: זו הרחבה נוספת של הקונספציה שהוצגה פה בתחילת הדיון.

<אפרת ברנד: ואם כבר אנחנו הולכים על המרתף - - -

דוד ביטן: אם אנחנו נעשה שאפשר להשתמש במחסן אם זה חלק מהדירה המפוצלת - - - כתוספת למרתף מלמטה?

<תומר רוזנר: לא, לא.

<תומר רוזנר: אל תתחיל להיכנס - - -

<אפרת ברנד: אם כבר אנחנו הולכים על מרתף אז להגביל גם את הגודל שלו שיכול להתחבר.

<אפרת ברנד: יש פה - - - של הקונספציה.

רחל עזריה: בואו נעשה לפי הגודל, לפי הגודל.

<תומר רוזנר: לא, אי-אפשר להיכנס לרזולוציה - - -

<קריאה: 7.5 מטר, כמו שאמרת.

דוד ביטן: תגביל את השטח של המחסן, אין לי בעיה.

רחל עזריה: סליחה, שאם שטח השירות הוא מינימום 20 מטר.

דוד ביטן: לא, 20.

דוד ביטן: אין 20 היום.

דוד ביטן: המקסימום זה 15.

רחל עזריה: אז מה יהיה לך 15?

רחל עזריה: ביטן, אני לא מבינה.

רחל עזריה: אז בשביל מה זה טוב לך?

רחל עזריה: דוד, נניח ואנחנו אומרים שאתה לא יכול לפצל 7.5 ועוד 30 ומשהו, נכון?

רחל עזריה: כי זה הרי צריך להיות 45.

דוד ביטן: אני מוכן, אני מוכן דווקא.

דוד ביטן: תומר, בוא נגביל שאם משתמשים במחסן כחלק מהדירה המפוצלת, נגביל את השטח – אין לי בעיה.

<תומר רוזנר: מה זאת אומרת?

<תומר רוזנר: אני לא מבין מה אתה רוצה.

דוד ביטן: אם משתמשים במחסן, מעבירים כאילו משירות לזה כחלק ממחסן, את חלק מהמחסן בבית בהיתר, אז אנחנו נגביל את זה ל-7.5 מטר מהמחסן.

<קריאה: בסדר גמור, ו - - -

רחל עזריה: המחסן לא יכול להיות יותר מ-7.5 מטר?

<כרמית יוליס: הוא יכול להיות יותר, אבל - - -

דוד ביטן: אם יש לי 15 מטר מחסן - - -

<תומר רוזנר: זה לא הגיוני - - -

דוד ביטן: למה לא הגיוני?

<תומר רוזנר: כי אם יש לי מחסן של 10 מטר, מה הוא יעשה עם ה-3.5 האחרים?

דוד ביטן: יהיה חלק מהדירה הקיימת.

דוד ביטן: מה הבעיה?

<תומר רוזנר: מה הוא יעשה איתה?

<כרמית יוליס: תומר, זה אותו היגיון של המרתפים.

רחל עזריה: אבל למה?

רחל עזריה: דוד, אני לא מבינה.

רחל עזריה: אני לא מבינה מה ההיגיון.

<תומר רוזנר: זה לא הגיוני.

דוד ביטן: בתכנון – אמרת לא להיכנס לתכנון.

דוד ביטן: אז זה יישאר 2.5 מטר.

דוד ביטן: 2.5 מטר יישאר כמחסן לדירה הקיימת ו-7.5 מטר לדירה - - -

<קריאה: הוא יחבר אותה לדירה, מה הבעיה?

דוד ביטן: אין בעיה תכנונית פה.

<קריאה: אין בעיה תכנונית, יחבר את זה לדירה.

<קריאה: יש בעיה קשה.

דוד ביטן: למה יש בעיה קשה?

דוד ביטן: רק אם זה ממש צדי.

<שלום זינגר: לא, רק אם זה חלק מהדירה.

<שלום זינגר: לא צדי.

<שלום זינגר: אם זה חלק מהדירה.

רחל עזריה: דוד, אני חושבת שאחד הדברים החשובים הוא שלא יהיו דירות מעוותות - -

דוד ביטן: אני מסכים אתך, אבל הם מתעקשים סתם.

רחל עזריה: - - שלא יהיו דירות מעוותות, שלא יהיה רבע דירה פה, שמינית דירה מלמטה, יורדים במדרגות, סופרים את המדרגות, בתוך 45 מטר.

רחל עזריה: אנחנו לא רוצים דירות מעוותות, וזה אני נוטה להסכים - - -

דוד ביטן: אני רוצה להסביר.

דוד ביטן: בגלל שהנושא הזה של הפיכת שירות לעיקרי בהקלה זה דבר מאוד משמעותי, וזה שינוי שלא נעשה באף חוק, הלכנו פה בגלל הנושא של פיצול דירות.

דוד ביטן: אין תוספת שם.

דוד ביטן: לכן, אני מוכן ללכת לקראתם.

דוד ביטן: אני רוצה את זה בהסכמה.

דוד ביטן: אני אומר, בוא נגביל את השטח.

דוד ביטן: לא נכנס כרגע לתכנון הפנימי.

דוד ביטן: בוא נגביל את השטח שאפשר להשתמש במחסן, להפוך אותו כחלק מהדירה המפוצלת.

<אפרת ברנד: כמו שהגבלנו את המרתף.

<תומר רוזנר: מה עם שטחי שירות אחרים?

<אפרת ברנד: לא, אז רק על מרתף ועל מחסן זה יחול.

רחל עזריה: לא.

רחל עזריה: על מחסן או על מרתף?

<תומר רוזנר: יש עוד שטחי שירות - - -

דוד ביטן: איזה?

דוד ביטן: יש מרזבים – שש מטר.

דוד ביטן: חדרי מכונות – לא.

דוד ביטן: תלוי – אז את זה לא ניתן.

דוד ביטן: אני לא מדבר על להפוך את זה לדירה.

דוד ביטן: אני אומר להפוך שירות לעיקרי.

דוד ביטן: את זה נגביל.

דוד ביטן: חדר מכונות אתה רוצה להפוך לדירה?

דוד ביטן: איפה יש דבר כזה?

דוד ביטן: חדר מכונות?

רחל עזריה: שוב, מה ההצעה?

<אפרת ברנד: אז רק על מחסן ומרתף זה יחול במגבלה - - - 60 מטר למרתף, 7.5 מטר למחסן.

<אפרת ברנד: זה שני שטחי השירות - - -

רחל עזריה: המקסימום שאפשר זה 7.5 מטר מחסן.

<תומר רוזנר: יש הרבה - - - חדר הסקה - - -

דוד ביטן: כמה מטר יש?

דוד ביטן: לא, זה לא.

דוד ביטן: זה לתת את זה למחסנים.

דוד ביטן: שאר הדברים – לא חדר מכונות, לא דברים מהסוג הזה.

<תומר רוזנר: רק מרתף ומחסן?

דוד ביטן: מרתף ומחסן תהפוך – כן.

דוד ביטן: אין לי בעיה, בסדר.

דוד ביטן: הולך אתכם.

רחל עזריה: רגע, רגע.

רחל עזריה: אם יש 7.5 מחסן ויש מדרגות אז הדירה צריכה להיות יותר מ-45 מטר רבוע.

דוד ביטן: מינימום זה 45 - שיעשה מה הוא רוצה.

<כרמית יוליס: המדרגות לא נכנסות לשטח הדירה.

<תומר רוזנר: מי אמר?

רחל עזריה: למה לא?

<כרמית יוליס: - - - אם המדרגות רק מובילות לדירה - - -

<תומר רוזנר: זה בית פרטי, זה לא בית משותף.

רחל עזריה: אם יש מרתף ומחסן והם לא במפלס אחד ויש מדרגות, ייצאו לנו דירות מעוותות של 45 מטר רבוע שמתוכן, אני לא יודעת כמה מטרים, אני לא אדריכלית, זה המדרגות.

רחל עזריה: זה מה שייצא.

דוד ביטן: לא, לא.

דוד ביטן: מה זה "מעוות"?

דוד ביטן: הוא יתכנן את איך שהוא מבין.

דוד ביטן: הוא לא יעשה רבע דירה.

דוד ביטן: אנחנו לא ניכנס לתכנון הדירה.

רחל עזריה: אבל לשם אנחנו מובילים.

רחל עזריה: למה?

רחל עזריה: כי אנחנו כל הזמן אמרנו - - -

דוד ביטן: ננסח בצורה הגיונית שכזו, זה הכול.

רחל עזריה: חבר הכנסת ביטן, יש פה בעיה.

רחל עזריה: ברגע שאנחנו אומרים שזה רק 7.5 מטר מהמחסן - -

דוד ביטן: מהמחסן, ו-60 מהמרתף.

דוד ביטן: כל השאר חופשי.

רחל עזריה: אז בוא נעשה בתנאי שהמחסן הוא באותה קומה של המרתף.

דוד ביטן: לא, זה לא הולך.

דוד ביטן: אף פעם זה לא בקומה של המרתף.

רחל עזריה: או למעלה.

רחל עזריה: המצטרפים זה רק אם זה באותה קומה.

<שלום זינגר: ודאי, ודאי.

רחל עזריה: דוד, מה מטריד אותי?

דוד ביטן: לא, לא.

דוד ביטן: את עושה טעות.

דוד ביטן: עשית נזק סתם.

רחל עזריה: לא, תקשיב.

רחל עזריה: יהיו לנו דירות של 20 מטר רבוע בקומה אחת, 7.5 מטר רבוע, והמדרגות – כמה מטר רבוע זה מדרגות?

<תומר רוזנר: זה קוטג' - - -

רחל עזריה: קוטג' ממש, רק קוטג' לזאת שישנה במרתף.

דוד ביטן: עם כל הכבוד לכולם, מי שמתכנן את הדירה זה זה שעושה אותה.

דוד ביטן: הוא יחליט איך הוא עושה אותה.

דוד ביטן: מה זאת אומרת הוא יעשה 7.5?

דוד ביטן: אז אף אחד לא ישתמש בדירה הזו, הוא לא יכול להשכיר אותה.

רחל עזריה: כמה מטר רבוע זה מדרגות?

<קריאה: זה משתנה, זה תלוי ב - - -

דוד ביטן: חבר'ה, לא צריך להגזים.

דוד ביטן: הוא כבר יתכנן את הדירה שהיא תהיה ראויה.

דוד ביטן: אם לא, מי ייתן לו?

רחל עזריה: אז בוא נוציא את המחסן.

רחל עזריה: בשביל 7.5 מטר?

רחל עזריה: מה זה משנה?

דוד ביטן: למה?

דוד ביטן: לא – שאם הוא ירצה, ישתמש.

רחל עזריה: אין בעיה, בתנאי שזה במפלס אחד.

דוד ביטן: מה זה "במפלס אחד"?

דוד ביטן: אבל זה לא במפלס של זה.

רחל עזריה: עם שאר הדירה.

רחל עזריה: הדירה צריכה להיות מינימום 45 מטר רבוע, נכון?

רחל עזריה: יפה.

רחל עזריה: 45 מטר רבוע, מתוכם 7.5 מטר רבוע מותר שיהיו ממחסן.

דוד ביטן: עד.

רחל עזריה: עד, עד 7.5.

רחל עזריה: אם זה באותו מפלס, מה אכפת לי?

רחל עזריה: הכול בסדר.

רחל עזריה: אף אחד לא משלם - - -

דוד ביטן: אין, רוב המחסנים זה במפלס הקרקע.

רחל עזריה: רגע, שניה.

רחל עזריה: לא באותו מפלס של הדירה.

דוד ביטן: לא, לא.

דוד ביטן: לא עשית כלום.

דוד ביטן: רוב המחסנים הם בקומת מפלס הקרקע, לא במפלס- - -

<תומר רוזנר: אם תתחיל להיכנס לזה לא תצא מזה.

רחל עזריה: אם ה-45 מטר רבוע הם באותו מפלס אז לא אכפת לי ש-7.5 מטר יהיה במחסן.

רחל עזריה: אבל מה שמטריד אותי זה שאנחנו נתחיל למצוא - - -, אנחנו הרי כל הזמן פוגשים את הדירות המעוותות האלה.

דוד ביטן: לא, לא.

דוד ביטן: אני אסביר לך בדיוק.

דוד ביטן: תביאי לי עט לרגע, אני אראה לך.

דוד ביטן: תקשיבי, זה הדירה.

דוד ביטן: ההיפך, מה שאת אומרת זה לא טוב.

<כרמית יוליס: אפשר להבהיר בהגדרת גודל דירה של 45 מטר שזה דירה נטו.

רחל עזריה: שזה מפלס אחד.

רחל עזריה: הנה, דירה נטו.

רחל עזריה: פתרנו את זה.

רחל עזריה: מדרגות בתוך הבתים זה לא נחשב - - -

<קריאה: לא בטוחים שסופרים את המדרגות.

דוד ביטן: שטח המדרגות זה שירות או עיקרי?

רחל עזריה: עיקרי.

<תומר רוזנר: - - - עיקרי כי זה לא משותף.

דוד ביטן: בסדר.

דוד ביטן: אז זה לא מעניין אותי כי אני יכול מ-45 ומעלה.

רחל עזריה: אני לא רוצה דירות מעוותות.

דוד ביטן: אז תכתבי שלא בתוך 45, מה הבעיה?

רחל עזריה: בסדר, זה מה שאנחנו עושים עכשיו.

<כרמית יוליס: - - - נמצא דרך לכתוב את זה - - -

דוד ביטן: כן.

דוד ביטן: אני רוצה להראות לך איך זה נעשה.

דוד ביטן: רוב המחסנים בדירות פרטיות הם במפלס הקרקע, צמודים לדירה במפלס הקרקע.

דוד ביטן: מה שאת אומרת זה שאי אפשר להשתמש במחסנים.

דוד ביטן: אז איך זה ילך?

דוד ביטן: נגיד שעכשיו אי-אפשר לעשות כניסה חיצונית למרתף והוא ייכנס מתוך הדירה.

דוד ביטן: יהיה לו פה פתח כזה ופה פתח כזה.

דוד ביטן: פה אני מעדיף שתהיה לו אפשרות להשתמש ב-20 מטר ולרדת למרתף.

דוד ביטן: ה-7.5 מטר האלה הם מאוד קריטיים לכניסה למרתף דרך הדירה.

דוד ביטן: פיצול הדירה: קומת קרקע - 20 מטר, וקומה תחתונה - - -.

דוד ביטן: הבנת?

דוד ביטן: לכן, את סתם זה.

דוד ביטן: אל תתייחסי לזה.

דוד ביטן: 7.5 - הוא יתכנן כבר איך שהוא מבין.

דוד ביטן: אני לא נכנס לתכנונים האלה בכלל.

דוד ביטן: מה זה מעניין אותי?

דוד ביטן: את מבינה את הבעיה?

דוד ביטן: את לא נותנת לו אפשרות לעשות כניסה עלית למרתף.

דוד ביטן: ב- 15 - 20 מטר, זה סביר.

רחל עזריה: אין לי בעיה.

רחל עזריה: הדירה עצמה לא יכולה להיות 40 ו - - -

דוד ביטן: את המדרגות לא לקחנו - - -.

דוד ביטן: תוציאו את המדרגות מהשטח של המטרים.

רחל עזריה: בדיוק, יפה – מצוין.

רחל עזריה: לא כולל מדרגות.

<קריאה: המדרגות לא נכללות ב-45?

דוד ביטן: לא נכללות ב-45 מטר.

<קריאה: - - - שטח עיקרי?

רחל עזריה: לא.

רחל עזריה: מדרגות לא מוגדר שטח עיקרי?

דוד ביטן: הוא אמר שטח עיקרי, אז אין בעיה.

<קריאה: מדרגות זה שטח עיקרי.

רחל עזריה: מדרגות זה שטח עיקרי.

<קריאות: לא, מה פתאום?

<קריאות: אם כבר זה שטח שירות.

רחל עזריה: נחשב שטח עיקרי.

דוד ביטן: אוקי, אז זה בפנים.

דוד ביטן: לא בפנים ה-45 מטר, זה הכול.

רחל עזריה: ה- 45 מטר צריך להיות ללא המדרגות.

רחל עזריה: איך מנסחים את זה?

<אפרת ברנד: אם המדרגות בבית צמוד קרקע נספרות כשטח שירות אז נמצא את הדרך.

דוד ביטן: לא שירות.

רחל עזריה: לא, זה מוגדר כשטח עיקרי.

<אפרת ברנד: אז מה הבעיה?

רחל עזריה: לא, אני צריכה את זה.

רחל עזריה: אי-אפשר - אז או שאומרים שאם יש מדרגות באמצע זה לא יכול להיות 45 מטר רבוע, זה חייב להיות 60.

דוד ביטן: אבל מה זה משנה?

דוד ביטן: אני משתגע מזה.

דוד ביטן: תקשיבי טוב.

דוד ביטן: מרתף כן צריך לשנות.

דוד ביטן: מדרגות – זה יכול להתווסף.

דוד ביטן: אין לי בעיה שבתוך ה- - - שיש את השירות גם כן.

דוד ביטן: איפה זה כתוב שלא?

רחל עזריה: אין לי בעיה, רק אתה מבין שבסוף יהיה לך דירה של 45 מטר רבוע עם מדרגות בפנים.

דוד ביטן: לא.

רחל עזריה: כן, מותר.

דוד ביטן: תקשיבי.

דוד ביטן: אם זה שירות, אין בעיה.

דוד ביטן: זה מתווסף ל-45 מטר.

רחל עזריה: נכון.

רחל עזריה: אם זה מוגדר עיקרי?

דוד ביטן: אם זה לא שירות אז צריך להגדיר שזה לא חלק מה-45, זה הכול.

רחל עזריה: אז בואו נעשה את ההגדרה.

רחל עזריה: זה מה שאנחנו עושים עכשיו.

דוד ביטן: זה בסדר.

רחל עזריה: יפה.

רחל עזריה: תמצא את ההגדרה, כבוד היועץ המשפטי.

<תומר רוזנר: מה הסיכום?

דוד ביטן: הסיכום הוא שאם שטח המדרגות הוא שירות - - -

<תומר רוזנר: תגיד לי את הכול.

<תומר רוזנר: 60 מטר – שטח מה?

דוד ביטן: אני אומר, אם זה עד 60 מטר שטח מרתף אפשר להפוך.

דוד ביטן: זה לא מדבר על הדירה.

דוד ביטן: לגבי מחסן – אפשר להשתמש, להפוך 7.5 מטר גג.

<תומר רוזנר: בנוסף.

דוד ביטן: בנוסף.

<אפרת ברנד: לא בנוסף.

<אפרת ברנד: ובלבד שסך כל שטחי השירות - - -

<קריאה: כחלק מה-60.

דוד ביטן: לא, בנוסף.

<אפרת ברנד: לא, אבל ב-60 - - -

דוד ביטן: המרתף הוא 60 מטר.

דוד ביטן: עזבו, באמת – מה זה משנה?

דוד ביטן: המרתף הוא 60 מטר.

רחל עזריה: דוד, אתה סוחר סוסים.

דוד ביטן: אם יש לו 7.5 למעלה אז ישתמש בו.

דוד ביטן: מה זה מעניין?

רחל עזריה: כלל שטחי השירות 60 מטר.

<אפרת ברנד: בדיוק.

<אפרת ברנד: זה היתה ההצעה של משרד המשפטים.

<אפרת ברנד: אנחנו רק אפשרנו עכשיו בתוך ה-60 גם לקחת מחסן.

<אפרת ברנד: אבל ההבנה עם משרד המשפטים היתה - - -

דוד ביטן: הלכנו אתכם על ה-60 במרתף.

דוד ביטן: מה זה משנה?

דוד ביטן: 67.5?

דוד ביטן: זה הבעיה שלך - 67.5?

רחל עזריה: לא, לא.

רחל עזריה: עזוב, דוד.

<אפרת ברנד: זו ההבנה שהיתה עם משרד המשפטים.

דוד ביטן: מה זה?

דוד ביטן: איזה משרד משפטים?

<כרמית יוליס: שתהיה מגבלת גג ל - - -

<תומר רוזנר: מגבלת גג על כל שטחי השירות.

<אפרת ברנד: מגבלה של 60.

דוד ביטן: אה, מגבלת גג.

דוד ביטן: בסדר, אין לי בעיה.

דוד ביטן: אתה יודע מה?

דוד ביטן: בסדר.

<תומר רוזנר: רגע, אז מה - - -?

דוד ביטן: שתהיה 60 מטר מגבלת גג.

<תומר רוזנר: כולל הכול?

דוד ביטן: כולל הכול.

דוד ביטן: אבל לציין שאפשר להשתמש גם במחסן עד 7.5 מטר, אין לי בעיה.

<תומר רוזנר: אז כשאנחנו מדברים על כל שטחי שירות 60 מטר, אבל רק מרתף או מחסן?

דוד ביטן: כן, מקובל עליי.

דוד ביטן: - - - במרתף עד 7.5 מטר , והיתרה ב - -

<קריאות: לא, במחסן.

דוד ביטן: - - במחסן, סליחה, והיתרה במרתף.

דוד ביטן: אין לי בעיה.

רחל עזריה: ומשלמים היטל השבחה מלא.

דוד ביטן: רגע.

דוד ביטן: שטח המדרגות – אם זה שירות, אז לא צריך.

דוד ביטן: אין שום בעיה, זה יכול להיות גם דירה מפוצלת שירות.

דוד ביטן: ואם זה עיקרי אז זה לא ייחשב בשטח ה-45 מטר המינימלי.

דוד ביטן: לגבי היטל השבחה - יימשך שליש, אין בעיה, לדירה המפוצלת.

דוד ביטן: אבל אם הם הופכים שטח שירות לעיקרי הם ישלמו רק על ההפיכה מלא – שלא יהיה לו פה זה.

<תומר רוזנר: מתי הם משלמים מלא?

דוד ביטן: במועד ההיטל.

<קריאה: איך תפריד בין זה?

<כרמית יוליס: מבחינה שמאית אתה יכול - - -

דוד ביטן: בחשבון, אין בעיה.

דוד ביטן: בחשבון כשהעירייה מוציאה, היא מוציאה.

דוד ביטן: היא כותבת: על זה כך ועל זה כך.

דוד ביטן: זה דבר פשוט.

<כרמית יוליס: בשומה זה מתפצל.

<תומר רוזנר: זה מאוד מוזר.

דוד ביטן: למה?

דוד ביטן: עושים את זה כל הזמן.

דוד ביטן: אתן לך דוגמה.

דוד ביטן: כשיש לך שמונה תב"עות שהשביחו את השטח, כל תב"ע יש לך שורה.

דוד ביטן: פה יהיה על הסעיף של הפיכת השינוי שליש, ועל הנושא השני כותבים.

<קריאה: תומר, זה קיים גם ב - - -

<תומר רוזנר: - - - קברתם את הכול, והכול בסדר.

<תומר רוזנר: אין לי בעיה.

דוד ביטן: תומר, למה קברנו?

דוד ביטן: מה קברנו?

דוד ביטן: לא קברנו בכלל.

<תומר רוזנר: ברגע שאתה מטיל היטל השבחה מלא על ההפיכה - -

דוד ביטן: רק על ההפיכה.

<תומר רוזנר: - - שזה בעצם ההשבחה העיקרית, אין על זה חולק במקרה הזה, אנשים לא יעשו את זה פשוט.

דוד ביטן: לא, לא.

דוד ביטן: זה לא מדויק ואני אגיד לך למה.

רחל עזריה: לא, לא.

רחל עזריה: זה ממש - - -

דוד ביטן: לפני התיקון הזה שאפשרנו להם להפוך הם לא יכלו לעשות בכלל את הדירה.

דוד ביטן: היום נתנו לו אופציה, אבל אומרים לו: על זה תשלם מלא כי אתה עשית את זה לכל החיים פה.

דוד ביטן: זה לא מוגבל בזמן.

<קריאה: היטל ההשבחה זה רק 50%.

דוד ביטן: בעניין הזה – אמרתי.

דוד ביטן: היה לי תיקון שאני הבאתי.

דוד ביטן: אני אומר, על זה כן לחייב.

דוד ביטן: אין לי בעיה.

דוד ביטן: זה לא פייר לא לחייב.

רחל עזריה: בסדר.

רחל עזריה: אנחנו סגרנו הכול?

רחל עזריה: זהו?

רחל עזריה: מקובל?

דוד ביטן: זה לא פייר לא לחייב על זה.

דוד ביטן: אז יהיה לו על זה 30 - 40 אלף שקל היטל, ועל השני יהיה לו 15 אלף שקל היטל, אין בעיה.

<אפרת ברנד: הכול זה כמובן בהנחה שיחידת הדיור המפוצלת היא ראויה לשמש מגורים.

דוד ביטן: זה כתבנו.

דוד ביטן: אני חייב ללכת לכספים.

<אריאלה מלכה: גלעד, אתה רוצה לתת לנו משהו כתוב?

<תומר רוזנר: לא.

<תומר רוזנר: יש סיכום ברור, אפשר להצביע על זה.

<תומר רוזנר: אין לי כרגע נוסח לתת.

דוד ביטן: הוא יתקן את זה.

דוד ביטן: הבנת, תומר?

<תומר רוזנר: כן, כן.

דוד ביטן: אל תדאג, יהיה בסדר.

דוד ביטן: אנשים ישתמשו בזה, ועוד איך.

רחל עזריה: אפרת, בסדר?

רחל עזריה: מקובל עלייך.

<אפרת ברנד: - - -

רחל עזריה: כרמית, בסדר?

<כרמית יוליס: גם עלינו.

רחל עזריה: מרכז השלטון המקומי ששוב שלחתם לי מכתב, שתהיו בריאים?

רחל עזריה: אין לכם טלפונים.

דוד ביטן: מה שאתה רוצה אני אתערב בזה, מה שאתה רוצה.

<תומר רוזנר: אני רושם לך עכשיו פתק.

<תומר רוזנר: אם אתה מראה לי בעוד שנה יותר מעשר דירות, אני מזמין אותך - - -

דוד ביטן: כן, אני אתן לך מה שאתה רוצה.

דוד ביטן: אני אנצח אותך ואני אזמין אותך.

<תומר רוזנר: יאללה.

דוד ביטן: כשאתה נותן לאנשים את האופציה להשתמש במרתף לדירה מפוצלת, כולם יפצלו.

דוד ביטן: כולם יפצלו על המקום.

דוד ביטן: הפיצול יהיה במרתפים, וזה הגיוני.

דוד ביטן: יעשו על מרתף ולא על - - -.

דוד ביטן: למה לקלקל את הדירה כשיש לו למטה שטח?

דוד ביטן: הבעיה היא ב-60 מטר במרתף, פה הבעיה.

<תומר רוזנר: נכון, זו הבעיה.

דוד ביטן: אז יש בעיה תכנונית, אבל עזוב.

<תומר רוזנר: תגיד לי, מי יחתוך את המרתף שלו לשניים?

דוד ביטן: אסביר לך אחר כך.

דוד ביטן: זה לא הבעיה היחידה.

<תומר רוזנר: נכון.

דוד ביטן: בסדר, אבל לא שאר הדברים.

דוד ביטן: היטל ההשבחה פה לא ישמש לזה.

דוד ביטן: ה-60 מטר הוא בעייתי.

דוד ביטן: פה זה שינוי רציני.

דוד ביטן: פעם ראשונה בחקיקה שעושים.

<תומר רוזנר: נכון, לגמרי.

<תומר רוזנר: אין ספק שזה מהפכה.

דוד ביטן: עזוב, בוא נלך איתם.

דוד ביטן: מה הבעיה?

דוד ביטן: זה לא - - -

רחל עזריה: אני מקריאה את הסיכום.

<תומר רוזנר: לא, אל תקריאי כי אני לא יודע אם זה - - -.

<תומר רוזנר: מה שסיכמנו - סיכמנו.

דוד ביטן: אמרתי.

דוד ביטן: אמרנו והוא הבין.

דוד ביטן: אני בעד.

דוד ביטן: את לא צריכה אותי, נכון?

דוד ביטן: אני הולך.

רחל עזריה: אני אומרת את הקווים העקרוניים ואז אני אגיד לפי הזה.

רחל עזריה: סוכם כך: קודם כל, שטחי השירות, המרתף - עד 60 מטר רבוע.

רחל עזריה: מחסן - 7.5 מטר רבוע.

רחל עזריה: בסך הכול, 60 מטר רבוע.

רחל עזריה: אמרנו גם לגבי מדרגות.

רחל עזריה: היה את הנושא של המדרגות שאתם תנסחו, נכון?

רחל עזריה: שזה לא יבוא ב-45 - -

<תומר רוזנר: לא יבוא ב-45.

רחל עזריה: - - והיה היטל השבחה מלא בשטחי שירות.

<כרמית יוליס: רק על ההמרה של ה - - -

<תומר רוזנר: על ההמרה, על ההמרה - - -

רחל עזריה: על השטחי שירות, על ההמרה לשטח עיקרי.

רחל עזריה: ושאר מה שדיברנו בוועדה כפי שינוסח על-ידי הייעוץ המשפטי של הוועדה שאם יש משהו, בסדר?

<תומר רוזנר: בסדר גמור.

רחל עזריה: מי בעד ההצעה?

רחל עזריה: תרים את ידה.

רחל עזריה: חבר הכנסת ביטן הוא בעד.

רחל עזריה: הוא יצא.

רחל עזריה: מי נגד?

רחל עזריה: אין.

רחל עזריה: מי נמנע?

רחל עזריה: אין.

רחל עזריה: בעד – פה אחד הצעת חוק התכנון והבנייה (תיקון מס' 110 - הוראת שעה) (פיצול דירות), התשע"ז-2016 (פ/3044) (כ/673), - רביזיה, בקשה לדיון מחדש של חברת הכנסת רחל עזריה לפי סעיף 115 לתקנון הכנסת בנושא הפיכת שטח שירות לשטח עיקרי, בכפוף לשינויים, נתקבלה.

רחל עזריה: תודה רבה.

רחל עזריה: הוצאנו חוק יפה, תודה.

רחל עזריה: הישיבה נעולה.